17.

Lisätään uusi osasto seuraavasti: ”V OSASTO MUUTOKSENHAKU EUROOPAN UNIONIN VIRKAMIESTUOMIOISTUIMEN PÄÄTÖKSIIN 137 artikla 1. Valitus tehdään jättämällä valituskirjelmä yhteisöjen ensimmäisen oikeusasteen tuomioistuimen tai virkamiestuomioistuimen kirjaamoon. 2. Virkamiestuomioistuimen kirjaamo toimittaa viipymättä virkamiestuomioistuimen oikeudenkäyntiasiakirjat ja tarvittaessa valituskirjelmän yhteisöjen ensimmäisen oikeusasteen tuomioistuimen kirjaamoon. 138 artikla 1. Valituskirjelmässä on mainittava: a) valituksen tekijän, jäljempänä ’valittaja’, nimi ja osoite; b) muut virkamiestuomioistuimessa käydyn menettelyn asianosaiset; c) oikeudelliset perusteet ja perustelut, joihin vedotaan; d) valittajan vaatimukset. Valitukseen sovelletaan 43 artiklaa ja 44 artiklan 2 ja 3 kohtaa. 2. Valituskirjelmään on liitettävä virkamiestuomioistuimen päätös, josta valitetaan. Valituskirjelmässä on mainittava päivä, jona valituksen kohteena oleva päätös on annettu valittajalle tiedoksi. 3. Jos valitus ei ole 44 artiklan 3 kohdan tai tämän artiklan 2 kohdan mukainen, sovelletaan 44 artiklan 6 kohtaa. 139 artikla 1. Valituksessa voidaan vaatia: a) että virkamiestuomioistuimen päätös kumotaan kokonaan tai osittain; b) että virkamiestuomioistuimessa esitetyt vaatimukset hyväksytään kokonaan tai osittain. Uusia vaatimuksia ei kuitenkaan voi vaatia hyväksyttäviksi. 2. Valituksessa ei voida muuttaa oikeudenkäynnin kohdetta siitä, mikä se oli virkamiestuomioistuimessa. 140 artikla Valituskirjelmä annetaan tiedoksi kaikille virkamiestuomioistuimessa käydyn menettelyn asianosaisille. Tiedoksiantoon sovelletaan 45 artiklaa. 141 artikla 1. Jokainen virkamiestuomioistuimessa käydyn menettelyn asianosainen voi antaa valitukseen vastineen kahden kuukauden kuluessa valituksen tiedoksi antamisesta. Tätä määräaikaa ei voida pidentää. 2. Vastineessa on mainittava: a) vastineen antajan nimi ja kotipaikka; b) päivä, jona valituskirjelmä on annettu tiedoksi vastineen antajalle; c) oikeudelliset perusteet ja perustelut, joihin vedotaan; d) vaatimukset. Vastineeseen sovelletaan 43 artiklaa ja 44 artiklan 2 ja 3 kohtaa. 142 artikla 1. Vastineessa voidaan vaatia: a) että valitus hylätään kokonaan tai osittain tai virkamiestuomioistuimen päätös kumotaan kokonaan tai osittain; b) että virkamiestuomioistuimessa esitetyt vaatimukset hyväksytään kokonaan tai osittain. Uusia vaatimuksia ei kuitenkaan voi vaatia hyväksyttäviksi. 2. Vastineessa ei voida muuttaa oikeudenkäynnin kohdetta siitä, mikä se oli virkamiestuomioistuimessa. 143 artikla 1. Valitusta ja siihen annettua vastinetta voidaan täydentää valittajan vastauksella ja vastineen antajan vastauksella, jos presidentti pyynnöstä, jonka valittaja esittää seitsemän päivän kuluessa vastineen tiedoksi antamisesta, pitää sitä tarpeellisena ja nimenomaisesti antaa siihen luvan, jotta valittaja voi puolustaa kantaansa tai jotta valitukseen annettavaa päätöstä voidaan valmistella. Presidentti määrää päivän, johon mennessä valittajan vastaus on toimitettava, ja tämän vastauksen tiedoksi antamisen yhteydessä presidentti määrää päivän, johon mennessä vastineen antajan siihen antama vastaus on toimitettava. 2. Jos valitukseen annetussa vastineessa vaaditaan virkamiestuomioistuimen päätöksen kumoamista kokonaan tai osittain sellaisella perusteella, jota ei ole esitetty valituksessa, valittaja tai muut asianosaiset voivat esittää vastauksen, joka koskee ainoastaan tätä perustetta, kahden kuukauden kuluessa kyseisen vastineen tiedoksi antamisesta. Mitä 1 kohdassa määrätään, sovelletaan tämän vastauksen vuoksi annettuihin täydentäviin kirjelmiin. 144 artikla Virkamiestuomioistuimen päätöksestä tehdyn valituksen käsittelyyn yhteisöjen ensimmäisen oikeusasteen tuomioistuimessa sovelletaan 48 artiklan 2 kohtaa, 49 artiklaa, 50 artiklaa, 51 artiklan 1 kohtaa, 52 artiklaa, 55—64 artiklaa, 76 a—110 artiklaa, 115 artiklan 2 ja 3 kohtaa, 116 artiklaa, 123—127 artiklaa ja 129 artiklaa, sanotun kuitenkaan rajoittamatta jäljempänä olevien määräysten soveltamista. 145 artikla Jos valituksen tutkittavaksi ottamisen edellytykset selvästi puuttuvat kokonaan tai osittain tai jos valitus on kokonaan tai osittain selvästi perusteeton, yhteisöjen ensimmäisen oikeusasteen tuomioistuin voi milloin tahansa esittelevän tuomarin kertomuksen perusteella ja julkisasiamiestä kuultuaan hylätä kokonaan tai osittain valituksen perustellulla määräyksellä. 146 artikla Yhteisöjen ensimmäisen oikeusasteen tuomioistuin voi 141 artiklan 1 kohdassa ja tilanteen mukaan 143 artiklan 1 ja 2 kohdassa tarkoitettujen kirjelmien antamisen jälkeen esittelevän tuomarin kertomuksen perusteella ja julkisasiamiestä sekä asianosaisia kuultuaan päättää ratkaista valituksen ilman suullista käsittelyä, jollei joku asianosaisista esitä pyyntöä, jossa yksilöidään syyt siihen, miksi hän haluaa tulla kuulluksi. Tämä pyyntö on esitettävä kuukauden kuluessa siitä, kun asianosaiselle on ilmoitettu kirjallisen käsittelyn päättymisestä. Presidentti voi pidentää tätä määräaikaa. 147 artikla Edellä 52 artiklassa tarkoitettu perusteena oleva kertomus annetaan yhteisöjen ensimmäisen oikeusasteen tuomioistuimelle sen jälkeen, kun 141 artiklan 1 kohdassa ja tilanteen mukaan 143 artiklan 1 ja 2 kohdassa tarkoitetut kirjelmät on annettu. Jos edellä tarkoitettuja kirjelmiä ei anneta, samaa menettelyä sovelletaan kirjelmien antamiselle asetetun määräajan päätyttyä. 148 artikla Jos valitus on perusteeton tai jos valitus on perusteltu ja yhteisöjen ensimmäisen oikeusasteen tuomioistuin itse ratkaisee riidan, se päättää oikeudenkäyntikuluista. Mitä 88 artiklassa määrätään sovelletaan ainoastaan yhteisöjen toimielinten tekemiin valituksiin. Poiketen 87 artiklan 2 kohdasta yhteisöjen ensimmäisen oikeusasteen tuomioistuin voi määrätä oikeudenkäyntikulut jaettaviksi asianosaisten kesken, jos valitus on jonkin toimielinten virkamiesten tai muuhun henkilöstöön kuuluvien tekemä ja jos oikeudenkäyntikulujen jakaminen on kohtuullista. Jos valitus peruutetaan, sovelletaan 87 artiklan 5 kohtaa. 149 artikla Yhteisöjen ensimmäisen oikeusasteen tuomioistuimelle valituksen yhteydessä esitettävä väliintulohakemus on jätettävä kuukauden kuluessa 24 artiklan 6 kohdassa tarkoitetusta julkaisemisesta.”